คือผมมีอาการเวลาดีใจก็จะไม่มีใครหยุดได้เวลาเสียใจก็จะเก็บตัว เวลาเกลียดใครก็คิดแต่วิธีจะฆ่าคนนั้น ไม่ชอบให้คนกวน แต่ทางญาติส่วนมากจะป่วยเป็นไบโพล่ากันเยอะอะคับ
สวัสดีค่ะ โรคอารมณ์ 2ขั้วหรือที่เรียกว่าโรคไบโพล่านั้นเป็นโรคจิตชนิดหนึ่ง ที่ทำให้มีอาการเป็นอารมณ์ 2 ขั้วทั้งดีใจสุดๆและเสียใจสุดๆในคนเดียวกัน อารมณ์ดีใจก็จะดีใจมากผิดปกติ และเวลาเสียใจก็จะเหมือนคนที่เป็นโรคซึมเศร้า เป็นโรคที่มีอันตรายเพราะในช่วงดีใจก็จะไปทำกิจกรรมอะไรที่ผิดปกติจนก่อปัญหาตามมาได้ เช่นจับจ่ายใช้สอยเกินตัว ช่วงที่ซึมเศร้าก็อาจจะทุกข์มากจนคิดฆ่าตัวตายการวินิจฉัยต้องแยกโรคทางกายและโรคจิตเวชอย่างอื่นที่เป็นไปได้ออกก่อน เช่น โรคลมชัก โรคหลอดเลือดสมองอักเสบ อาการบาดเจ็บที่ศีรษะ โรคไทรอยด์ หรือโรคซึมเศร้าชนิดอื่นๆสาเหตุเกิดจากทั้งปัจจัยในตัวเอง เช่นสารสื่อประสาทในสมองทำงานผิดปกติ ความผิดปกติของสมองในส่วนที่ใช้ควบคุมอารมณ์ ความเครียดที่เข้ามาในชีวิต และที่สำคัญก็มักเกิดในผู้ที่มีประวัติครอบครัวเป็นโรคไบโพล่าเช่นกันการดูแลตัวเองเบื้องต้น นอนพักผ่อนให้เพียงพอ ออกกำลังกายหรือหากิจกรรมอื่นที่ชอบทำเพื่อคลายเครียด หลีกเลี่ยงการใช้ยาที่มีผลต่อระบบประสาทโดยเฉพาะอย่างยิ่งพวกยาเสพติด งดการดื่มเหล้าสามารถไปพบจิตแพทย์ได้ทันทีถ้าสงสัยว่าจะเป็น ไม่ต้องรอ อาการที่บ่งบอกว่าโรคน่าจะเป็นมากเช่นมีพฤติกรรมทำร้ายตนเองและผู้อื่น ไม่สามารถใช้ชีิวิตร่วมกับผู้อื่นในสังคมได้ หรือมีความคิดอยากฆ่าตัวตาย